《怀姚匡叔时在岭南》
明代·朱多炡

老去高游兴，南方不可居。新愁攻短发，清泪染长裾。

吊影烽烟里，全生瘴疠馀。梅花空满眼，珍重岭头书。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。